Sekolah Menengah Kebangsaan Kamunting Bakti

Maklumat Sekolah
thumb

 Sejarah Sekolah Menengah Kebangsaan Kamunting Bakti 
SMK Kamunting Bakti (SMKKB) telah siap dibina pada tahun 2015 dengan peruntukan sebanyak RM28,121,362.69 daripada Jabatan Pendidikan Negeri Perak. Sekolah ini telah dibina bagi kemudahan penduduk taman perumahan yang berhampiran seperti Taman Kamunting Bakti dan Taman Yayasan. Pada Januari 2016, sekolah ini telah mula beroperasi dengan seramai 16 orang guru dan 163 orang murid Tingkatan 1 dan 2 sahaja. Pengetua yang pertama ialah Tn. Haji Ahmad Fairus Bin Md Tahir (2016 – 2021). Sekolah ini adalah sekolah campuran harian dan beroperasi dengan satu sesi pagi sahaja.

 Lencana 
Bentuk hexagon  (segi 6)

Melambangkan aspirasi murid berdasarkan  PPPM yang mengandungi 6 elemen iaitu Pengetahuan, Kemahiran berfikir,  Kemahiran memimpin, Kemahiran Dwibahasa, Etika kerohanian dan Identiti  Nasional.Ikon Murid Abad  ke-21

Penggunaan teknologi dalam memberi  inspirasi kepada murid bersaing dalam dunia global yang dipenuhi cabaran.  Ikon ini juga melambangkan murid seimbang dari segi rohani dan jasmani. Murid  juga dibimbing untuk berfikir di luar kotak.Ikon Menuju  Kejayaan

Murid sentiasa digalakkan untuk mencapai  tahap paling tinggi. Untuk berbuat demikian, murid dididik untuk bekerja  keras dan percaya kepada diri sendiri.Melambangkan keberanian mengharungi abad  ke-21. Guru berani menggunakan inovasi untuk pembelajaran yang lebih  berkesan. Murid ditanamkan sifat berani untuk mencuba dan memebri pandangan  serta sedia menerima pendapat dan kekalahan dalam nada positif.Melambangkan keamanan dan ketenangan.  Keamanan dipupuk untuk melahirkan bangsa Malaysia yang bersatu padu dari akar  umbi. Ketenangan dapat membuahkan suasana yang lebih yakin dan tersusun yang  akhirnya akan melahirkan satu organisasi yang kukuh dan padu.Melambangkan kesucian dan kemurnian jiwa  dalam setiap warga sekolah. Rukun negara menjadi panduan dalam melaksanakan  apa jua bidang tugas dengan dedikasi dan tahap kesempurnaan yang paling  tinggi.

 Lagu Sekolah 
Kami Kamunting Bakti

Hidup aman dan sehati

Berwawasan, bertawakal

Akhlak dan ilmu semua 

Hidup harus berbakti

Amal sahsiah terpuji

Saling menghormati, baik pekerti

Jadi amalan kami 

Pacu misi yang murni

Jayakan transformasi

Didikan mulia sanjung tinggi

Capai visi yang kudsi 

Kreatif dan inovatif

Menjulang aspirasi

Insan terbilang misi gemilang

Amalan hidup kami